nibzard/narodne-novine-full-text-markdown huggingface dataset:
## Ispravak Zakona o izmjenama i dopunama Krivičnog zakona Republike Hrvatske

### NN 30/1996 (19.4.1996.), Ispravak Zakona o izmjenama i dopunama Krivičnog zakona Republike Hrvatske

# **ISPRAVCI**

Nakon izvršenog uspoređivanja s izvornim tekstom utvrđene su pogreške
u Zakonu o izmjenama i dopunama Krivičnog zakona Republike Hrvatske objavljenog
u "Narodnim novinama" broj 28 od 12. travnja 1996., te se daje

## **ISPRAVAK**

### **ZAKONA O IZMJENAMA I DOPUNAMA KRIVIČNOG ZAKONA REPUBLIKE HRVATSKE**

U članku 4. na kraju teksta treba stajati rečenica: "Dosadašnji stavak
3. postaje stavak 4."

U članku 26. na početku članka treba stajati stavak koji glasi: "U članku
219. stavku 1. riječi: "dvjesto tisuća hrvatskih dinara" zamjenjuju se
riječima: "deset tisuća kuna".

Klasa: 740-02/92-01/05

Zagreb, 18. travnja 1996.

Tajnik

Zastupničkog doma

Sabora Republike Hrvatske

**Berislav Živković,** v. r.

---

Zakon, NN 30/1996-634
## Ispravak Uredbe o korištenju sredstava amortizacije stanova i stambenih zgrada

### NN 30/1996 (19.4.1996.), Ispravak Uredbe o korištenju sredstava amortizacije stanova i stambenih zgrada

# **ISPRAVCI**

Nakon izvršenog uspoređivanja s izvornim tekstom utvrđena je tiskarska
greška u Uredbi o korištenju sredstava amortizacije stanova i stambenih
zgrada, objavljenoj u "Narodnim novinama", broj 24 od 26. ožujka 1996.
godine, te se daje

## **ISPRAVAK**

### **UREDBE O KORIŠTENJU SREDSTAVA AMORTIZACIJE STANOVA I STAMBENIH ZGRADA**

U članku 2. stavku 3. Uredbe o korištenju sredstava amortizacije stanova
i stambenih zgrada umjesto riječi "način" treba stajati riječ "račun".

Urbroj: 50501-96-330

Zagreb, 15. travnja 1996.

Glavni i odgovorni urednik

**Marijan Prus,** v. r.

---

Ostalo, NN 30/1996-635
## Program statističkih istraživanja Republike Hrvatske za 1996. godinu

### NN 31/1996 (24.4.1996.), Program statističkih istraživanja Republike Hrvatske za 1996. godinu

# **ZASTUPNIČKI DOM SABORA REPUBLIKE HRVATSKE**

Na temelju članka 80. Ustava Republike Hrvatske i članka 9. Zakona o
državnoj statistici ("Narodne novine", br. 52/94.), Zastupnički dom Sabora
Republike Hrvatske na sjednici 12. travnja 1996., donio je

## **PROGRAM**

### **STATISTIČKIH ISTRAŽIVANJA REPUBLIKE HRVATSKE ZA 1996. GODINU**

I.

Ovim Programom statističkih istraživanja Republike Hrvatske za 1996.
godinu utvrđuju se pojedina statistička istraživanja prema nositeljima
poslova državne statistike utvrđenima Zakonom o državnoj statistici ("Narodne
novine", br. 52/94.).

II.

Pojedinim istraživanjem utvrđuje se njegov sadržaj, prostorni i vremenski
obuhvat, način obrade podataka te određuju izvještajne jedinice i njihove
obveze s rokovima izvršenja.

III.

Pojedina statistička istraživanja za Republiku Hrvatske u 1996. godini
prema nositeljima su:

![](dodatni/364639.gif)

![](dodatni/364640.gif)

![](dodatni/364641.gif)

![](dodatni/364642.gif)

![](dodatni/364643.gif)

![](dodatni/364644.gif)

![](dodatni/364645.gif)

![](dodatni/364646.gif)

![](dodatni/364647.gif)

![](dodatni/364648.gif)

![](dodatni/364649.gif)

![](dodatni/364650.gif)

![](dodatni/364651.gif)

![](dodatni/364652.gif)

![](dodatni/364653.gif)

![](dodatni/364654.gif)

![](dodatni/364655.gif)

![](dodatni/364656.gif)

![](dodatni/364657.gif)

![](dodatni/364658.gif)

![](dodatni/364659.gif)

![](dodatni/364660.gif)

![](dodatni/364661.gif)

![](dodatni/364662.gif)

![](dodatni/364663.gif)

![](dodatni/364664.gif)

![](dodatni/364665.gif)

![](dodatni/364666.gif)

![](dodatni/364667.gif)

![](dodatni/364668.gif)

![](dodatni/364669.gif)

![](dodatni/364670.gif)

![](dodatni/364671.gif)

![](dodatni/364672.gif)

![](dodatni/364673.gif)

![](dodatni/364674.gif)

![](dodatni/364675.gif)

![](dodatni/364676.gif)

![](dodatni/364677.gif)

![](dodatni/364678.gif)

![](dodatni/364679.gif)

![](dodatni/364680.gif)

![](dodatni/364681.gif)

![](dodatni/364682.gif)

![](dodatni/364683.gif)

![](dodatni/364684.gif)

![](dodatni/364685.gif)

![](dodatni/364686.gif)

IV.

Ovaj Program objavit će se u "Narodnim novinama", a primjenjuje se od
dana objave.

Klasa: 950-01/96-01/01

Zagreb, 12. travnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora

**akademik Vlatko Pavletić,** v. r.

Ostalo, NN 31/1996-636
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o postavljenju dr. Petra Šarčevića izvanrednog i opunomoćenog veleposlanika Republike Hrvatske u Švicarskoj Konfederaciji i za izvanrednog i opunomoćenog veleposlanika Republike Hrvatske u Knež

### NN 31/1996 (24.4.1996.), Odluka o postavljenju dr. Petra Šarčevića izvanrednog i opunomoćenog veleposlanika Republike Hrvatske u Švicarskoj Konfederaciji i za izvanrednog i opunomoćenog veleposlanika Republike Hrvatske u Knež

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine" broj 53/91.), donosim

## **ODLUKU**

kojom postavljam dr. PETRA ŠARČEVIĆA izvanrednog i opunomoćenog veleposlanika
Republike Hrvatske u Švicarskoj Konfederaciji i za izvanrednog i opunomoćenog
veleposlanika Republike Hrvatske u Kneževini Liechtenstein, sa sjedištem
u Bernu.

Broj: 01-96-727/1

Zagreb, 16. travnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 31/1996-637
## Odluka o postavljenju Maria Mikolića za izvanrednog i opunomoćenog veleposlanika Republike Hrvatske u Kraljevini Danskoj

### NN 31/1996 (24.4.1996.), Odluka o postavljenju Maria Mikolića za izvanrednog i opunomoćenog veleposlanika Republike Hrvatske u Kraljevini Danskoj

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine" broj 53/91.), donosim

## **ODLUKU**

kojom postavljam MARIA MIKOLIĆA za izvanrednog i opunomoćenog veleposlanika
Republike Hrvatske u Kraljevini Danskoj, sa sjedištem u Kopenhagenu.

Broj: 01-96-712/1

Zagreb, 9. travnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 31/1996-638
## Odluka o postavljenju dr. Ivice Tomića za izvanrednog i opunomoćenog veleposlanika Republike Hrvatske u Republici Turskoj

### NN 31/1996 (24.4.1996.), Odluka o postavljenju dr. Ivice Tomića za izvanrednog i opunomoćenog veleposlanika Republike Hrvatske u Republici Turskoj

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine" broj 53/91.), donosim

## **ODLUKU**

kojom postavljam dr. IVICU TOMIĆA za izvanrednog i opunomoćenog veleposlanika
Republike Hrvatske u Republici Turskoj, sa sjedištem u Ankari.

Broj: 01-96-725/1

Zagreb, 16. travnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 31/1996-639
## Odluka o imenovanju Darka Grgurića savjetnikom predsjednika Republike Hrvatske za gospodarstvo

### NN 31/1996 (24.4.1996.), Odluka o imenovanju Darka Grgurića savjetnikom predsjednika Republike Hrvatske za gospodarstvo

# **PREDSJEDNIK REPUBLIKE HRVATSKE**

Na osnovi članka 106. Ustava Republike Hrvatske i članka 6. Odluke o
Uredu predsjednika Republike Hrvatske ("Narodne novine" broj 86/94), donosim

## **ODLUKU**

### **O IMENOVANJU SAVJETNIKA PREDSJEDNIKA REPUBLIKE HRVATSKE ZA GOSPODARSTVO**

DARKO GRGURIĆ, imenuje se savjetnikom predsjednika Republike Hrvatske
za gospodarstvo.

Ova Odluka stupa na snagu danom donošenja.

Broj: 01-96-729/1

Zagreb, 16. travnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 31/1996-640
## Uredba o utvrđivanju mjesečnog dodatka uz mirovinu

### NN 31/1996 (24.4.1996.), Uredba o utvrđivanju mjesečnog dodatka uz mirovinu

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 72/95), Vlada Republike Hrvatske
je na sjednici održanoj 18. travnja 1996. godine donijela

## **UREDBU**

### **O UTVRĐIVANJU MJESEČNOG DODATKA UZ MIROVINU**

Članak 1.

Uz mirovinu u mjesecu svibnju 1996. godine isplatit će se dodatak u
iznosu od 100 kuna po umirovljeniku.

Ovlašćuje se ministar financija da iz Državnog proračuna Republike Hrvatske
za 1996. godinu osigura sredstva za isplatu dodatka iz stavka 1. ovoga
članka.

Članak 2.

Upute za primjenu ove Uredbe daje Ministarstvo rada i socijalne skrbi.

Provedbu ove Uredbe osigurat će Republički fond mirovinskog i invalidskog
osiguranja radnika Hrvatske.

Članak 3.

Ova Uredba stupa na snagu danom objave u "Narodnim novinama".

Klasa: 140-01/95-01/05

Urbroj: 5030105-96-7

Zagreb, 18. travnja 1996.

Predsjednik

**mr. Zlatko Mateša,** v. r.

Uredba, NN 31/1996-641
## Uredba o dopunama Uredbe o podmirivanju dospjelih neizmirenih obveza prema inozemnim kreditorima

### NN 31/1996 (24.4.1996.), Uredba o dopunama Uredbe o podmirivanju dospjelih neizmirenih obveza prema inozemnim kreditorima

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 72/95), Vlada Republike Hrvatske
je na sjednici održanoj 18. travnja 1996. godine donijela

## **UREDBU**

### **O DOPUNAMA UREDBE O PODMIRIVANJU DOSPJELIH NEIZMIRENIH OBVEZA PREMA INOZEMNIM KREDITORIMA**

Članak 1.

U Uredbi o podmirivanju dospjelih neizmirenih obveza prema inozemnim
kreditorima ("Narodne novine", broj 25/96), u članku 4. u stavku 1. alineji
2. iza riječi "kamata" dodaju se riječi "i glavnice".

Članak 2.

U članku 10. iza riječi "Dužnici" dodaje se riječ "i".

Članak 3.

Ova Uredba stupa na snagu danom objave u Narodnim novinama.

Klasa: 400-01/96-01/01

Urbroj: 5030105-96-3

Zagreb, 18. travnja 1996.

Predsjednik

**mr. Zlatko Mateša,** v. r.

Uredba, NN 31/1996-642
## Odluka o sanaciji i restrukturiranju Splitske banke d.d., Split

### NN 31/1996 (24.4.1996.), Odluka o sanaciji i restrukturiranju Splitske banke d.d., Split

# VLADA REPUBLIKE HRVATSKE

Na temelju članka 11., u svezi sa člancima 12. i 13. Zakona o sanaciji
i restrukturiranju banaka ("Narodne novine", broj 44/94), Vlada Republike
Hrvatske je na sjednici održanoj 15. veljače 1996. godine donijela

## **ODLUKU**

### **O SANACIJI I RESTRUKTURIRANJU SPLITSKE BANKE D.D. SPLIT**

I.

Pokreće se postupak sanacije i restrukturiranja Splitske banke d.d.
Split (u daljnjem tekstu: Banka).

II.

Utvrđuje se da jamstveni kapital Banke na dan 30. lipnja 1995. godine
iznosi 354 milijuna kuna.

III.

Rizični plasmani Banke iznose 4.880 milijuna kuna, a u njima su sadržani
potencijalni gubici Banke u iznosu od 799 milijuna kuna.

IV.

Potencijalni gubici Banke koji se otpisuju na teret jamstvenog kapitala
Banke iznose 354 milijuna kuna.

V.

Potencijalni gubici koji se nisu mogli otpisati na teret jamstvenog
kapitala Banke iznose 445 milijuna kuna.

VI.

Rizični plasmani Banke u visini neotpisanih potencijalnih gubitaka od
445 milijuna kuna prenose se na Državnu agenciju za osiguranje štednih
uloga i sanaciju banaka (u daljnjem tekstu: Agencija).

VII.

Za sanaciju Banke izdaju se obveznice u iznosu od 765 milijuna kuna
od čega iznos od 445 milijuna kuna u visini potencijalnih gubitaka koji
se nisu mogli otpisati na teret jamstvenog kapitala Banke, a iznos od 320
milijuna kuna za neophodno potrebnu početnu dokapitalizaciju Banke.

Obveznice iz stavka 1. ove točke izdaju se s rokom dospijeća od 10 godina
i s visinom kamatne stope od 8,5% koja se isplaćuje svakih 6 mjeseci.

VIII.

Agencija može otkupljivati obveznice iz točke 7. ove Odluke i prije
roka dospijeća radi osiguranja sredstava za ispunjavanje obveza Banke.

Agencija će u roku od mjesec dana od dana donošenja ove Odluke otkupiti
dio obveznica iz točke 7. ove Odluke i to najviše do iznosa od 100 milijuna
kuna.

IX.

Nova početna bilanca Banke izradit će se na stanjem na dan 31. prosinca
1995. godine.

X.

Postupak sanacije i restrukturiranja Banke provest će Agencija u skladu
sa Zakonom o sanaciji i restrukturiranju banaka i Zakonom o Državnoj agenciji
za osiguranje štednih uloga i sanaciju banaka.

XI.

Ova Odluka stupa na snagu danom objave u "Narodnim novinama".

Klasa: 450-02/93-01/05

Urbroj: 5030105-96-3

Zagreb, 15. veljače 1996.

Predsjednik

**mr. Zlatko Mateša,** v. r.

Odluka, NN 31/1996-643
## Odluka o sanaciji i restrukturiranju Riječke banke d.d., Rijeka

### NN 31/1996 (24.4.1996.), Odluka o sanaciji i restrukturiranju Riječke banke d.d., Rijeka

# **VLADA REPUBLIKE HRVATSKE**

Na temelju članka 11., u svezi sa člancima 12. i 13. Zakona o sanaciji
i restrukturiranju banaka ("Narodne novine", broj 44/94), Vlada Republike
Hrvatske je na sjednici održanoj 15. veljače 1996. godine donijela

## **ODLUKU**

### **O SANACIJI I RESTRUKTURIRANJURIJEČKE BANKE D.D., RIJEKA**

I.

Pokreće se postupak sanacije i restrukturiranja Riječke banke d.d.,
Rijeka (u daljnjem tekstu: Banka).

II.

Utvrđuje se da jamstveni kapital na dan 30. lipnja 1995. godine iznosi
583 milijuna kuna.

III.

Rizični plasmani Banke iznose 2.768 milijuna kuna a u njima su sadržani
potencijalni gubici Banke u iznosu od 829 milijuna kuna.

IV.

Potencijalni gubici Banke koji se otpisuju na teret jamstvenog kapitala
Banke iznose 583 milijuna kuna.

V.

Potencijalni gubici koji se nisu mogli otpisati na teret jamstvenog
kapitala Banke iznose 246 milijuna kuna.

VI.

Rizični plasmani Banke u visini neotpisanih potencijalnih gubitaka od
246 milijuna kuna prenose se na Državnu agenciju za osiguranje štednih
uloga i sanaciju banaka (u daljnjem tekstu: Agencija).

VII.

Za sanaciju Banke izdaju se obveznice u iznosu od 552 milijuna kuna
od čega iznos od 246 milijuna kuna u visini potencijalnih gubitaka koji
se nisu mogli otpisati na teret jamstvenog kapitala Banke, a iznos od 306
milijuna kuna za neophodno potrebnu početnu dokapitalizaciju Banke.

Obveznice iz stavka 1. ove točke izdaju se sa rokom dospijeća od 10
godina i s visinom kamatne stope od 8,5% koja se isplaćuje svakih 6 mjeseci.

VIII.

Agencija može otkupljivati obveznice iz točke 7. ove Odluke i prije
roka dospijeća radi osiguranja sredstava za ispunjavanje obveza Banke.

Agencija će u roku od mjesec dana od dana donošenja ove Odluke otkupiti
dio obveznica iz točke 7. ove Odluke i to najviše do iznosa od 170 milijuna
kuna.

IX.

Nova početna bilanca Banke izradit će se sa stanjem na dan 31. prosinca
1995. godine.

X.

Postupak sanacije i restrukturiranja Banke provest će Agencija u skladu
sa Zakonom o sanaciji i restrukturiranju banaka i Zakonom o Državnoj agenciji
za osiguranje štednih uloga i sanaciju banaka.

XI.

Ova Odluka stupa na snagu danom objave u "Narodnim novinama".

Klasa: 450-02/93-01/05

Urbroj: 5030105-96-5

Zagreb, 15. veljače 1996.

Predsjednik

**mr. Zlatko Mateša,** v. r.

Odluka, NN 31/1996-644
## Odluka o mjerilima za razvrstaj luka otvorenih za javni promet

### NN 31/1996 (24.4.1996.), Odluka o mjerilima za razvrstaj luka otvorenih za javni promet

# VLADA REPUBLIKE HRVATSKE

Na temelju članka 6. stavka 1. Zakona o morskim lukama
(»Narodne novine« broj 108/95) Vlada Republike Hrvatske
je na sjednici održanoj 18. travnja 1996. godine donijela

## ODLUKU

### O MJERILIMA ZA RAZVRSTAJ LUKA OTVORENIH ZA JAVNI PROMET

I.

Ovom Odlukom propisuju se mjerila za razvrstaj luka otvorenih
za javni promet.

II.

Sukladno Zakonu o morskim lukama, prema veličini i značaju
za Republiku Hrvatsku, luke otvorene za javni promet mogu biti:

1. luke osobitog (međunarodnog) gospodarskog interesa za Republiku
Hrvatsku;

2. luke županijskog značaja;

3. luke lokalnog značaja.

III.

Mjerila za razvrstaj luka otvorenih za javni promet u luke osobitog
(međunarodnog) gospodarskog interesa za Republiku Hrvatsku
su:

1. prosječni promet preko 3.000.000 tona tereta godišnje
uz zastupljenost tranzitnog prometa u strukturi ukupnog prometa
s 10% u razdoblju 1985.-1990. ili prosječan promet putnika
preko 500.000 putnika godišnje sa 10% putnika u međunarodnom
prometu u razdoblju od 1985.-1990. za luku u kojoj se isključivo
obavlja promet putnika;

2. željeznička i cestovna povezanost sa zaleđem
odnosno povezanost sa zračnim lukama;

3. instalirani lučki kapaciteti za promet od 5.000.000
tona tereta godišnje sukladno strukturi tereta prema glavnim
grupama roba odnosno uređene obale i gatove za prihvat brodova
dužine preko 130 m i gaza 6 m;

4. najmanje pet redovnih brodskih linija mjesečno odnosno
najmanje tri međunarodne linije godišnje za luku u kojoj
se isključivo obavlja promet putnika.

IV.

Mjerila za razvrstaj luka otvorenih za javni promet u luke županijskog
značaja su:

1. prosječan promet preko 50.000 tona tereta godišnje
u razdoblju od 1985.-1990. odnosno prosječan promet putnika
preko 100.000 putnika godišnje u razdoblju 1985.-1990. za
luku u kojoj se isključivo obavlja promet putnika;

2. odgovarajuća cestovna povezanost sa zaleđem;

3. instalirani lučki kapaciteti za promet tereta 50.000
tona odnosno gatove i obale za prihvat brodova do 80 m dužine
i gaza 4 m;

4. najmanje pet linija mjesečno u domaćem prometu
za luku u kojoj se isključivo obavlja promet putnika.

V.

Mjerilo za razvrstaj luka otvorenih za javni promet u luke lokalnog
značaja je:

1. prosječan promet do 50.000 tona tereta godišnje
u razdoblju 1985.-1990. odnosno prosječan promet putnika
do 100.000 putnika godišnje u razdoblju 1985.-1990. za luku
u kojoj se isključivo obavlja promet putnika.

VI.

S obzirom na pretežnu djelatnost, polazeći od mjerila
za razvrstaj luke propisanih ovom Odlukom, luke otvorene za javni
promet dijele se na putničke luke i teretne luke.

VII.

Prilikom razvrstaja svaka luka otvorena za javni promet mora udovoljiti
svim mjerilima propisanim za odgovarajuću kategoriju luke.

VIII.

Ova Odluka stupa na snagu osmog dana od dana objave u »Narodnim
novinama«.

Klasa: 342-21/96-01/05
Urbroj: 5030105-96-1
Zagreb, 18. travnja 1996.

Predsjednik
**mr. Zlatko Mateša,** v. r.

Odluka, NN 31/1996-645
## Odluka o utvrđivanju interesa Republike Hrvatske za izgradnju Dubrovačke ulice s tunelom i pratećim sadržajima

### NN 31/1996 (24.4.1996.), Odluka o utvrđivanju interesa Republike Hrvatske za izgradnju Dubrovačke ulice s tunelom i pratećim sadržajima

# **VLADA REPUBLIKE HRVATSKE**

Na temelju članka 9. Zakona o izvlaštenju ("Narodne novine", broj 9/94
i 35/94), Vlada Republike Hrvatske je na sjednici održanoj 18. travnja
1996. godine donijela

## **ODLUKU**

### **O UTVRĐIVANJU INTERESA REPUBLIKE HRVATSKE ZA IZGRADNJU DUBROVAČKE ULICE S TUNELOM I PRATEĆIM SADRŽAJIMA**

I.

Izgradnja Dubrovačke ulice s tunelom i pratećim sadržajima u Splitu
na trasi koja obuhvaća k.č. broj 1028/3, 976/1 i 961/3, sve k.o. Split,
(u naravi stambeni objekti) u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju
Uvjeta uređenja prostora (lokacijske dozvole), broj: 08/14165/1-1983/BLJ/NL
Općine Split, Komiteta za urbanizam i građevinarstvo, Odjela za urbanizam,
Odsjeka za urbanističke uvjete od 20. siječnja 1984. godine, na osnovi
kojih je izrađen Parcelacijski elaborat broj TKG-9337 od 8. svibnja 1984.
godine, te Uvjeta uređenja prostora, broj: 350-05/93-01/26LJB utvrđenih
aktom Izvršnog vijeća Skupštine općine Split, klasa: 022-05/92-01/107,
urbroj: 2181-02-01/93 od 6. travnja 1993. godine, na osnovi kojih je izrađen
Parcelacijski elaborat broj: TKS-2529 od 15. rujna 1993. godine.

III.

Ova Odluka stupa na snagu danom objave u "Narodnim novinama".

Klasa: 943-03/96-01/01

Urbroj: 5030107-96-9

Zagreb, 18. travnja 1996.

Predsjednik**mr. Zlatko Mateša,** v. r.

Odluka, NN 31/1996-647
## Odluka o zaštitnoj cijeni pšenice roda 1996. godine

### NN 31/1996 (24.4.1996.), Odluka o zaštitnoj cijeni pšenice roda 1996. godine

# **VLADA REPUBLIKE HRVATSKE**

Na temelju članka 8. Zakona o društvenoj kontroli cijena ("Narodne novine",
br. 27/85, 53/90, 26/93 i 29/94), Vlada Republike Hrvatske je na sjednici
održanoj 18. travnja 1996. godine donijea

## **ODLUKU**

### **O ZAŠTITNOJ CIJENI PŠENICE RODA 1996. GODINE**

I.

Proizvođačima pšenice osigurava se, za pšenicu roda 1996. godine, zaštitna
cijena o 0,90 kuna za jedan kilogram.

II.

Cijena iz točke I. ove Odluke razumijeva se franko skladište kupca.

III.

Cijena iz točke I. ove Odluke vrijedi za pšenicu zrelu, zdravu, bez
znakova plijesni i stranog okusa i mirisa, upotrebljivu za ljudsku hranu,
nezaraženu pšeničnim bolestima ni štetnicima, s 2% primjesa i nečistoća,
13% vlage i 76 hektolitarske mase.

IV.

Ako pšenica ima veći ili manji postotak primjesa, nečistoće i vlage
od postotka predviđenog u točki III. ove Odluke, zaštitna cijena će se
smanjiti odnosno povećati za isti postotak primjesa, nečistoća ili vlage.

Za pšenicu koja ima postotak vlage veći od 14% zaštitna cijena će se
smanjiti i za troškove slušenja. Troškovi sušenja utvrđuju se ugovorom
zaključenim između proizvođača i kupca.

Za pšenicu koja ima veću ili manju hektolitarsku masu koja je predviđena
u točki III. ove Odluke, zaštitna cijena povećava se odnosno smanjuje za
0,5% za svaki kilogram iznad ili ispod predviđene hektolitarske mase. Razlomci
se uzimaju u obzir. Ako pšenica ima hektolitarsku masu veću od 80 kg, smatrat
će se da ima hektolitarsku masu od 80 kg.

V.

Ova Odluka stupa na snagu osmog dana od dana objave u "Narodnim novinama".

Klasa: 307-04/96-01/03

Urbroj: 5030105-96-12

Zagreb, 18. travnja 1996.

Predsjednik

**mr. Zlatko Mateša,** v. r.

Odluka, NN 31/1996-648
## Odluka o zaštitnoj cijeni šećerne repe roda 1996. godine

### NN 31/1996 (24.4.1996.), Odluka o zaštitnoj cijeni šećerne repe roda 1996. godine

# **VLADA REPUBLIKE HRVATSKE**

Na temelju članka 8. Zakona o društvenoj kontroli cijena ("Narodne novine",
br. 27/85, 53/90, 26/93 i 26/94), Vlada Republike Hrvatske je na sjednici
održanoj 18. travnja 1996. godine donijela

## **ODLUKU**

### **O ZAŠTITNOJ CIJENI ŠEĆERNE REPE RODA 1996. GODINE**

I.

Proizvođačima šećerne repe osigurava se, za šećernu repu roda 1996.
godine, zaštitna cijena od 0,22 kune za jedan kilogram.

II.

Cijena iz točke I. ove Odluke razumijeva se franko utovarena postaja
u mjestu proizvođača, uz željezničku, brodsku odnosno kamionsku rampu,
pristanište ili dizalicu ili franko prijemna rampa šećerane.

III.

Cijena iz točke I. ove Odluke vrijedi za šećernu repu očišćenu od stranih
primjesa, zemlje i neispravno odrezanih glava, lišća i repica s digestijom
od 15,5%.

Za svaki postotak digestije veći ili manji od 15,5% zaštitna cijena
se povećava ili smanjuje za 0,014 kuna po jedanom kilogramu.

IV.

Ova Odluka stupa na snagu osmog dana od dana objave u "Narodnim novinama".

Klasa: 307-04/96-01/03

Urbroj: 5030105-96-2

Zagreb, 18. travnja 1996.

Predsjednik

**mr. Zlatko Mateša,** v. r.

Odluka, NN 31/1996-649
## Odluka o zaštitnoj cijeni uljane repice roda 1996. godine

### NN 31/1996 (24.4.1996.), Odluka o zaštitnoj cijeni uljane repice roda 1996. godine

# VLADA REPUBLIKE HRVATSKE

Na temelju članka 8. Zakona o društvenoj kontroli
cijena (»Narodne novine«, br. 27/85, 53/90, 26/93 i
29/94), Vlada Republike Hrvatske na sjednici održanoj 18.
travnja 1996. godine, donijela je

## ODLUKU

### O ZAŠTITNOJ CIJENI ULJANE REPICE RODA 1996. GODINE

I.

Proizvođačima uljane repice osigurava se, za uljanu
repicu roda 1996. godine, zaštitna cijena od 1,70 kuna za
jedan kilogram.

II.

Cijena iz točke I. ove Odluke razumijeva se franko skladište,
vagon, tegljač ili drugo prijevozno sredstvo u mjestu proizvođača
- po izboru kupca.

III.

Cijena iz točke I. ove Odluke vrijedi za uljanu repicu
koja sadržava 7% vlage i 2% nečistoće.

Ako uljana repica sadrži veći odnosno manji postotak
vlage i nečistoće od postotka iz stavka 1. ove točke,
zaštitna cijena iz točke I. ove Odluke se za svaki
postotak smanjuje odnosno povećava za 1%.

IV.

Ova Odluka stupa na snagu osmog dana od dana objave u »Narodnim
novinama«.

Klasa: 307-04/96-01/03
Urbroj: 5030105-96-10
Zagreb, 18. travnja 1996.

Predsjednik
**mr. Zlatko Mateša,** v. r.

Odluka, NN 31/1996-650
## Odluka o zaštitnoj cijeni suncokreta roda 1996. godine

### NN 31/1996 (24.4.1996.), Odluka o zaštitnoj cijeni suncokreta roda 1996. godine

# **VLADA REPUBLIKE HRVATSKE**

Na temelju članka 8. Zakona o društvenoj kontroli cijena ("Narodne novine",
br. 27/85, 53/90, 26/93 i 26/94), Vlada Republike Hrvatske je na sjednici
održanoj 18. travnja 1996. godine, donijela

## **ODLUKU**

### **O ZAŠTITNOJ CIJENI SUNCOKRETA RODA 1996. GODINE**

I.

Proizvođačima suncokreta osigurava se, za suncokret roda 1996. godine,
zaštitna cijena od 1,80 kuna za jedan kilogram.

II.

Cijena iz točke I. ove Odluke razumijeva se franko skladište, vagon,
tegljač ili drugo prijevozno sredstvo u mjestu proizvođača po izboru kupca.

III.

Cijena iz točke I. ove Odluke vrijedi za suncokret s udjelom od 40%
ulja, uz 11% vlage i uz 3% nečistoće.

Za svaki postotak sadržaja ulja u suncokretu veći odnosno manji od 40%,
zaštitna cijena suncokreta se povećava odnosno smanjuje za 0,045 kuna po
kilogramu.

Ako suncokret sadrži veći odnosno manji postotak vlage i nečistoće od
postotka iz stavka 1. ove točke, zaštitna se cijena iz točke I. ove Odluke
za svaki postotak smanjuje odnosno povećava za 1%.

IV.

Ova Odluka stupa na snagu osmog dana od dana objave u "Narodnim novinama".

Klasa: 407-04/96-01/03

Urbroj: 5030105-96-4

Zagreb, 18. travnja 1996.

Predsjednik

**mr. Zlatko Mateša,** v. r.

Odluka, NN 31/1996-651
## Odluka o zaštitnoj cijeni soje roda 1996. godine

### NN 31/1996 (24.4.1996.), Odluka o zaštitnoj cijeni soje roda 1996. godine

# **VLADA REPUBLIKE HRVATSKE**

Na temelju članka 8. Zakona o društvenoj kontroli cijena ("Narodne novine",
br. 27/85, 53/90, 26/93 i 29/94), Vlada Republike Hrvatske je na sjednici
održanoj 18. travnja 1996. godine donijela

## **ODLUKU**

### **O ZAŠTITNOJ CIJENI SOJE RODA 1996. GODINE**

I.

Proizvođačima soje osigurava se, za soju roda 1996. godine, zaštitna
cijena od 1,80 kuna za jedan kilogram.

II.

Cijena iz točke I. ove Odluke razumijeva se franko skladište, vagon,
tegljač ili drugo prijevozno sredstvo u mjestu proizvođača po izboru kupca.

III.

Cijena iz točke I. ove Odluke vrijedi za soju koja sadrži 13% vlage
i 2% nečistoće.

Ako soja sadrži veći odnosno manji postotak vlage i nečistoće od postotka
iz stavka 1. ove točke, zaštitna cijena iz točke I. ove Odluke se za svaki
postotak smanjuje odnosno povećava za 1%.

IV.

Ova Odluka stupa na snagu osmog dana od dana objave u "Narodnim novinama".

Klasa: 307-04/96-01/03

Urbroj: 5030105-96-8

Zagreb, 18. travnja 1996.

Predsjednik

**mr. Zlatko Mateša,** v. r.

Odluka, NN 31/1996-652
## Odluka o zaštitnoj cijeni lista duhana roda 1996. godine

### NN 31/1996 (24.4.1996.), Odluka o zaštitnoj cijeni lista duhana roda 1996. godine

# **VLADA REPUBLIKE HRVATSKE**

Na temelju članka 8. Zakona o društvenoj kontroli cijena ("Narodne novine",
br. 27/85, 53/90, 26/93 i 29/94), Vlada Republike Hrvatske je na sjednici
održanoj 18. travnja 1996. godine donijela

## **ODLUKU**

### **O ZAŠTITNOJ CIJENI LISTA DUHANA RODA 1996. GODINE**

I.

Proizvođačima lista duhana osigurava se, za list duhana roda 1996. godine,
zaštitna cijena u prosjeku od 7,44 kune za jedan kilogram.

II.

Cijena iz točke I. ove Odluke odnosi se na vrste, tipove i klase lista
duhana sukladno s važećim mjerilima za klasifikaciju duhana.

III.

Ova Odluka stupa na snagu osmog dana od dana objave u "Narodnim novinama".

Klasa: 307-04/96-01/03

Urbroj: 5030105-96-6

Zagreb, 18. travnja 1996.

Predsjednik

**mr. Zlatko Mateša,** v. r.

Odluka, NN 31/1996-653
## Rješenje o imenovanju dr. Ante Kutle ravnateljem Državne uprave za zaštitu okoliša

### NN 32/1996 (26.4.1996.), Rješenje o imenovanju dr. Ante Kutle ravnateljem Državne uprave za zaštitu okoliša

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
47. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 18. travnja 1996. godine
donijela

## **RJEŠENJE**

### **O IMENOVANJU RAVNATELJA DRŽAVNE UPRAVE ZA ZAŠTITU OKOLIŠA**

Imenuje se dr. ANTE KUTLE ravnateljem Državne uprave za zaštitu okoliša.

Klasa: 080-02/96-01/68

Urbroj: 50304/2-96-01

Zagreb, 18. travnja 1996.

Predsjednik

**mr. Zlatko Mateša,** v. r.

Rješenje, NN 32/1996-656
## Rješenje o dodatnom imenovanju Eržebet Tomić članom Ureda privremene uprave za uspostavu hrvatske vlasti na području Istočne Slavonije, Baranje i Zapadnog Srijema

### NN 32/1996 (26.4.1996.), Rješenje o dodatnom imenovanju Eržebet Tomić članom Ureda privremene uprave za uspostavu hrvatske vlasti na području Istočne Slavonije, Baranje i Zapadnog Srijema

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), i članka
5. Uredbe o Uredu privremene uprave za uspostavu hrvatske vlasti na području
Istočne Slavonije, Baranje i Zapadnog Srijema ("Narodne novine", broj 1/96),
Vlada Republike Hrvatske je na sjednici održanoj 18. travnja 1996. godine
donijela

## **RJEŠENJE**

### **O DODATNOM IMENOVANJU ČLANA UREDA PRIVREMENE UPRAVE ZA USPOSTAVU HRVATSKE VLASTI NA PODRUČJU ISTOČNE SLAVONIJE, BARANJE I ZAPADNOG SRIJEMA**

Imenuje se ERŽEBET TOMIĆ članom Ureda privremene uprave za uspostavu
hrvatske vlasti na području Istočne Slavonije, Baranje i Zapadnog Srijema.

Klasa: 080-02/96-01/69

Urbroj: 50304/2-96-1

Zagreb, 18. travnja 1996.

Predsjednik

**mr. Zlatko Mateša,** v. r.

Rješenje, NN 32/1996-657
## Pravilnik o izmjenama Pravilnika o službenim sjedištima javnih bilježnika

### NN 32/1996 (26.4.1996.), Pravilnik o izmjenama Pravilnika o službenim sjedištima javnih bilježnika

# **MINISTARSTVO PRAVOSUĐA**

Na temelju članka 169. stavka 4. Zakona o javnom bilježništvu ("Narodne
novine" br. 78/93 i 29/94) donosim

## **PRAVILNIK**

### **O IZMJENAMA PRAVILNIKA O SLUŽBENIM SJEDIŠTIMA JAVNIH BILJEŽNIKA**

Članak 1.

U Pravilniku o službenim sjedištima javnih bilježnika ("Narodne novine"
br. 38/94, 82/94, 50/95, 62/95, 79/95 i 86/95) u članku 9. prema kojem
je Raspored javnobilježničkih službenih mjesta i sjedišta njegov sastavni
dio u Rasporedu pod rednim brojem 13. u ŽUPANIJI ZADARSKO-KNINSKOJ kod
nadležnosti Općinskog suda u Zadru u koloni "Službeno sjedište javnog bilježnika"
u ravnini mjesta Zadar brojka "4" zamjenjuje se brojkom "5", dok se u istoj
koloni briše mjesto "Preko" kao i brojka "1" u njegovoj ravnini.

Članak 2.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 701-01/94-01/6

Urbroj: 514-05-04-96-11

Zagreb, 18. travnja 1996.

Ministar**Miroslav Šeparović,** v. r.

Pravilnik, NN 32/1996-661
## Pravilnik o izmjeni i dopuni Pravilnika o postupku prijave i odjave turista i načinu vođenja popisa turista

### NN 32/1996 (26.4.1996.), Pravilnik o izmjeni i dopuni Pravilnika o postupku prijave i odjave turista i načinu vođenja popisa turista

# MINISTARSTVO TURIZMA

Na temelju članka 14. stavka 4. Zakona o boravišnoj
pristojbi (»Narodne novine«, - pročišćeni
tekst broj: 35/95. i 52/95.), ministar turizma, donosi

## PRAVILNIK

### O IZMJENI I DOPUNI PRAVILNIKA O POSTUPKU PRIJAVE I ODJAVE TURISTA I NAČINU VOÐENJA POPISA TURISTA

Članak 1.

U članku 3. stavku 1. Pravilnika o postupku prijave i odjave
turista i načinu vođenja popisa turista (»Narodne
novine«, broj 45/94.) točka 3. briše se.

U istom članku iza stavka 1. dodaje se novi stavak 2.,
koji glasi: »Iznimno od stavka 1. točke 1. ovoga članka,
prijavu i odjavu boravka turista sukladno stavku 1. ovoga članka,
dužan je obaviti vlasnik plovila, kada boravi na plovilu,
za sebe i sve osobe koje borave na plovilu, kada se nalazi na
vezu u luci nautičkog turizma u kojoj uslugu noćenja
na vezu ne pružaju pravne ili fizičke osobe iz stavka
1. točke 1. ovoga članka.«.

Članak 2.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/96-01/15
Urbroj: 529-02/96-01
Zagreb, 18. travnja 1996.

Ministar
**mr. Niko Bulić,** v. r.

Pravilnik, NN 32/1996-663
## Odluka o razrješenju dr. Desimira Lipovca dužnosti člana Upravnog odbora Zavoda za platni promet

### NN 32/1996 (26.4.1996.), Odluka o razrješenju dr. Desimira Lipovca dužnosti člana Upravnog odbora Zavoda za platni promet

# **NARODNA BANKA HRVATSKE**

Na temelju članka 48. stavak 1. Zakona o platnom prometu u zemlji ("Narodne
novine" broj 27/93. i 24/96) Savjet Narodne banke Hrvatske na sjednici
održanoj 19. travnja 1996. godine, donio je

## **ODLUKU**

### **O RAZRJEŠENJU ČLANA UPRAVNOG ODBORA ZAVODA ZA PLATNI PROMET**

Razrješuje se dužnosti člana Upravnog odbora Zavoda za platni promet
dr. DESIMIR LIPOVAC radi odlaska u invalidsku mirovinu.

O. br. 339/96.

Zagreb, 19. travnja 1996.

Predsjednik Savjeta

Narodne banke Hrvatske

Guverner

Narodne banke Hrvatske

**dr. Marko Škreb,** v. r.

Odluka, NN 32/1996-665
## Odluka o imenovanju Petra Ćurkovića članom Upravnog odbora Zavoda za platni promet

### NN 32/1996 (26.4.1996.), Odluka o imenovanju Petra Ćurkovića članom Upravnog odbora Zavoda za platni promet

# **NARODNA BANKA HRVATSKE**

Na temelju članka 48. stavak 1. Zakona o platnom prometu u zemlji ("Narodne
novine" broj 27/93. i 24/96.) Savjet Narodne banke Hrvatske na sjednici
održanoj 19. travnja 1996. godine, donio je

## **ODLUKU**

### **O IMENOVANJU ČLANA UPRAVNOG ODBORA ZAVODA ZA PLATNI PROMET**

Za člana Upravnog odbora Zavoda za platni promet imenuje se PETAR ĆURKOVIĆ,
izvršni direktor u Narodnoj banci Hrvatske.

O. br. 340/96.

Zagreb, 19. travnja 1996.

Predsjednik Savjeta

Narodne banke Hrvatske

Guverner

Narodne banke Hrvatske

**dr. Marko Škreb,** v. r.

Odluka, NN 32/1996-666
## Statutarna odluka o izmjenama Statuta Hrvatske javnobilježničke komore

### NN 32/1996 (26.4.1996.), Statutarna odluka o izmjenama Statuta Hrvatske javnobilježničke komore

# **HRVATSKA JAVNOBILJEŽNIČKA KOMORA**

Na temelju članka 133. stavka 1. točke 1. Zakona o javnom bilježništvu
("Narodne novine" 78/93 i 29/94) izvanredna Skupština Hrvatske javnobilježničke
komore na sjednici održanoj 1. srpnja 1995. godine donijela je

## **STATUTARNU ODLUKU**

### **O IZMJENAMA STATUTA HRVATSKE JAVNOBILJEŽNIČKE KOMORE**

Članak 1.

U Statutu Hrvatske javnobilježničke komore u članku 4. stavku 3. briše
se druga rečenica.

Članak 2.

U članku 11. stavku 1. točka 4) briše se, a točke 5), 6), 7), 8) i 9)
postaju točkama 4), 5), 6), 7). i 8).

Članak 3.

U članku 11. stavku 3. briše se zarez iza riječi "odbora" i riječi "Povjerenstva
za unapređenje javnobilježničke etike, Povjerenstva za međunarodnu suradnju
i Povjerenstva za stalno stručno usavršavanje".

Članak 4.

U članku 15. stavku 1. točka 2) briše se zarez iza riječi "Komore" i
riječi "u skladu s Pravilnikom o stručnoj službi Komore".

Članak 5.

Ovlašćuje se Upravni odbor Komore za izradu pročišćenog teksta Statuta
Hrvatske javnobilježničke komore.

Članak 6.

Ova Odluka stupa na snagu danom donošenja, a objavit će se u "Narodnim
novinama".

Predsjednik

Hrvatske javnobilježničke komore

**Ante Ilić,** v. r.

Odluka, NN 32/1996-667
## Zakon o blagdanima, spomendanu i neradnim danima u Republici Hrvatskoj

### NN 33/1996 (30.4.1996.), Zakon o blagdanima, spomendanu i neradnim danima u Republici Hrvatskoj

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O BLAGDANIMA, SPOMENDANU I NERADNIM DANIMA U REPUBLICI HRVATSKOJ

Proglašavam Zakon o blagdanima, spomendanu i neradnim danima
u Republici Hrvatskoj, koji je donio Zastupnički dom Sabora
Republike Hrvatske na sjednici 19. travnja 1996.

Broj: 01-96-776/1
Zagreb, 25. travnja 1996.

Predsjednik
Republike Hrvatske
**dr. Franjo Tuđman,** v. r.

## ZAKON

### O BLAGDANIMA, SPOMENDANU I NERADNIM DANIMA U REPUBLICI HRVATSKOJ

Članak 1.

Blagdani u Republici Hrvatskoj su:

- 1. siječnja - Nova godina

- 6. siječnja - Sveta tri kralja

- Uskrsni ponedjeljak - Drugi dan Uskrsa

- 1. svibnja - Blagdan rada

- 30. svibnja - Dan državnosti

- 22. lipnja - Dan antifašističke borbe

- 5. kolovoza - Dan domovinske zahvalnosti

- 15. kolovoza - Velika Gospa

- 1. studenog - Svi sveti

- 25. i 26. prosinca - Božićni blagdani.

U dane blagdana u Republici Hrvatskoj ne radi se.

Članak 2.

Spomendan u Republici Hrvatskoj je nedjelja najbliža 15.
svibnju - danu spomena na hrvatske žrtve u borbi za slobodu
i nezavisnost.

Nedjelja najbliža 15. svibnju - dan spomena na hrvatske žrtve
u borbi za slobodu i nezavisnost obilježava se primjereno
i dostojanstveno odavanjem počasti hrvatskim žrtvama
za slobodu i državnu nezavisnost.

Članak 3.

Građani Republike Hrvatske koji Božić slave na
dan 7. siječnja u taj dan, islamske vjeroispovjedi u dane
Ramazanskog bajrama i Kurban bajrama, te židovske vjeroispovjedi
u dane Roš Hašane i Jom Kipura imaju pravo ne raditi.

Članak 4.

Ako je jedan od dana iz članka 1. i 3. ovoga Zakona nedjelja,
blagdan, odnosno neradni dan ne prenosi se u idući dan.

Članak 5.

Zaposlenici u dane iz članka 1. i 3. ovoga Zakona imaju
pravo na naknadu plaće.

Članak 6.

Vlada Republike Hrvatske može odrediti koja su državna
i druga javna tijela te druge pravne i fizičke osobe dužne
raditi u dane blagdana u Republici Hrvatskoj.

Članak 7.

Danom stupanja na snagu ovoga Zakona prestaje važiti Zakon
o blagdanima i neradnim danima u Republici Hrvatskoj (»Narodne
novine«, br. 14/91.).

Članak 8.

Ovaj Zakon stupa na snagu osmoga dana od dana objave u »Narodnim
novinama«.

Klasa: 960-02/96-01/02
Zagreb, 19. travnja 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkoga doma Sabora **akademik Vlatko Pavletić,** v. r.

Zakon, NN 33/1996-674
## Zakon o izmjeni Zakona o računanju vremena

### NN 33/1996 (30.4.1996.), Zakon o izmjeni Zakona o računanju vremena

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENI ZAKONA O RAČUNANJU VREMENA**

Proglašavam Zakon o izmjeni Zakona o računanju vremena, koji je donio
Zastupnički dom Sabora Republike Hrvatske na sjednici 19. travnja 1996.

Broj: 01-96-777/1

Zagreb, 25. travnja 1996.

Predsjednik

Republike Hrvatske

**dr. Franjo Tuđman,** v. r.

## **ZAKON**

### **O IZMJENI ZAKONA O RAČUNANJU VREMENA**

Članak 1.

U Zakonu o računanju vremena ("Narodne novine", br. 27/93.) u članku
2. stavak 2. briše se.

U stavku 3. riječi: "u okviru razdoblja utvrđenog stavkom 2. ovog članka"
brišu se.

Članak 2.

Ovaj Zakon stupa na snagu osmoga dana od dana objave u "Narodnim novinama".

Klasa: 960-02/96-01/01

Zagreb, 19. travnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora**akademik Vlatko Pavletić,** v. r.

Zakon, NN 33/1996-675
## Odluka o osnivanju Odbora za obilježavanje 15. svibnja kao Spomendana Bleiburških žrtava i žrtava Križnog puta

### NN 33/1996 (30.4.1996.), Odluka o osnivanju Odbora za obilježavanje 15. svibnja kao Spomendana Bleiburških žrtava i žrtava Križnog puta

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske, Zastupnički dom Sabora
Republike Hrvatske na sjednici 19. travnja 1996. donio je

## **ODLUKU**

### **O OSNIVANJU ODBORA ZA OBILJEŽAVANJE 15. SVIBNJA KAO SPOMENDANA BLEIBURŠKIH ŽRTAVA I ŽRTAVA KRIŽNOG PUTA**

Članak 1.

Osniva se Odbor za obilježavanje 15. svibnja kao spomendana Bleiburških
žrtava i žrtava Križnog puta.

Zadaća je Odbora organiziranje priredaba posvećenih Bleiburškim žrtvama
i žrtvama Križnog puta.

Članak 2.

Predsjednik Odbora je predsjednik Sabora Republike Hrvatske.

Članovi Odbora su članovi Komisije za utvrđivanje ratnih i poratnih
žrtava.

Ukupan broj članova Odbora odredit će Odbor za izbor, imenovanja i upravne
poslove Zastupničkog doma Sabora Republike Hrvatske i imenovati ostale
članove Odbora.

Članak 3.

Troškove rada Odbora snosi Sabor Republike Hrvatske.

Članak 4.

Ova Odluka stupa na snagu osmoga dana od dana objavljivanja u "Narodnim
novinama".

Klasa: 610-02/96-01/4

Zagreb, 19. travnja 1996.

ZASTUPNIČKI DOM

SABORA REPUBLIKE HRVATSKE

Predsjednik

Zastupničkog doma Sabora**akademik Vlatko Pavletić,** v. r.

Odluka, NN 33/1996-676
## Odluka o imenovanju Nadzornog odbora Hrvatske radiotelevizije

### NN 33/1996 (30.4.1996.), Odluka o imenovanju Nadzornog odbora Hrvatske radiotelevizije

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka
20a. Zakona o Hrvatskoj radioteleviziji (»Narodne novine«,
br. 43/92. - pročišćeni tekst i 24/96.), Zastupnički
dom Sabora Republike Hrvatske na sjednici 19. travnja 1996. donio
je

## ODLUKU

### O IMENOVANJU NADZORNOG ODBORA HRVATSKE RADIOTELEVIZIJE

I.

Za članove Nadzornog odbora Hrvatske radiotelevizije imenuju
se

MARTIN KATIČIĆ

MILAN KOVAČ

ANTE BELJO

ÐURÐA ADLEŠIĆ

Mr. MATO ARLOVIĆ

II.

Članovi Nadzornog odbora Hrvatske radiotelevizije iz točke
I. ove Odluke, imenuju se na vrijeme od četiri godine.

Klasa: 119-02/96-01/10
Zagreb, 19. travnja 1996.

ZASTUPNIČKI DOM

SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Odluka, NN 33/1996-678
## Uredba o izmjeni Zakona o novčanim poticajima i naknadama u poljoprivredi i ribarstvu

### NN 33/1996 (30.4.1996.), Uredba o izmjeni Zakona o novčanim poticajima i naknadama u poljoprivredi i ribarstvu

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 72/95), Vlada Republike Hrvatske
je na sjednici održanoj 25. travnja 1996. godine donijela

## **UREDBU**

### **O IZMJENI ZAKONA O NOVČANIM POTICAJIMA I NAKNADAMA U POLJOPRIVREDI I RIBARSTVU**

Članak 1.

U Zakonu o novčanim poticajima i naknadama u poljoprivredi i ribarstvu
("Narodne novine", br. 29/94, 9/95, 108/95, 15/96 i 25/96) u članku 14.
stavku 1. točki 4. brojka: "1" zamjenjuje se brojkom "1,40".

Članak 2.

Ova Uredba stupa na snagu danom objave u "Narodnim novinama".

Klasa: 320-01/96-01/02

Urbroj: 5030105-96-7

Zagreb, 25. travnja 1996.

Predsjednik

**mr. Zlatko Mateša,** v. r.

Uredba, NN 33/1996-679
## Uredba o gospodarenju šumama u oslobođenim akcijama "Bljesak" i "Oluja"

### NN 33/1996 (30.4.1996.), Uredba o gospodarenju šumama u oslobođenim akcijama "Bljesak" i "Oluja"

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 72/95), Vlada Republike Hrvatske
je na sjednici održanoj 25. travnja 1996. godine donijela

## **UREDBU**

### **O GOSPODARENJU ŠUMAMA OSLOBOĐENIM AKCIJAMA "BLJESAK" I "OLUJA"**

Članak 1.

Ovom Uredbom propisuje se gospodarenje šumama oslobođenih akcijama "Bljesak"
i "Oluja".

Članak 2.

Šumama prema članku 1. ove Uredbe gospodarit će se na osnovi godišnjeg
plana gospodarenja.

Izvršenje godišnjeg plana gospodarenja smatra se godinom izvršenja revidirane
odnosno obnovljene osnove gospodarenja gospodarskom jedinicom ili programa
za gospodarenje šumama.

Članak 3.

Ova Uredba stupa na snagu osmog dana od dana objave u "Narodnim novinama".

Klasa: 321-02/96-01/01

Urbroj: 5030116-96-1

Zagreb, 25. travnja 1996.

Predsjednik

**mr. Zlatko Mateša,** v. r.

Uredba, NN 33/1996-681
## Odluka o raspuštanju Gradske skupštine Grada Zagreba

### NN 33/1996 (30.4.1996.), Odluka o raspuštanju Gradske skupštine Grada Zagreba

# **VLADA REPUBLIKE HRVATSKE**

Na temelju članka 81. stavka 1. točaka 1. i 5. Zakona o lokalnoj samoupravi
i upravi ("Narodne novine", br. 90/92, 94/93 i 117/93), a u svezi s odredbom
članka 4. stavka 1. Zakona o Zagrebačkoj županiji ("Narodne novine", broj
69/95), Vlada Republike Hrvatske je, na prijedlog Ministarstva uprave,
na sjednici održanoj 30. travnja 1996. donijela

## **ODLUKU**

### **O RASPUŠTANJU GRADSKE SKUPŠTINE GRADA ZAGREBA**

I.

Raspušta se Gradska skupština Grada Zagreba, a vijećnicima Gradske skupštine
prestaje mandat.

II.

Raspuštanjem Gradske skupštine Grada Zagreba prestaje s radom i Skupština
Zagrebačke županije.

III.

Ova Odluka stupa na snagu danom donošenja, a objavit će se u "Narodnim
novinama".

Klasa: 015-07/96-01/01

Urbroj: 5030102-96-1

Zagreb, 30. travnja 1996.

Predsjednik

**mr. Zlatko Mateša,** v. r.

Odluka, NN 33/1996-682
## Odluka o visini doprinosa u korist Hrvatskog Crvenog križa

### NN 33/1996 (30.4.1996.), Odluka o visini doprinosa u korist Hrvatskog Crvenog križa

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike
Hrvatske (»Narodne novine«, br. 41/90, 8/91, 14/91,
53A/91, 9/92, 55/92 i 29/94) i članka 16. Zakona o Hrvatskom
Crvenom križu (»Narodne novine«, broj 61/91), Vlada
Republike Hrvatske je na sjednici održanoj 25. travnja 1996.
godine donijela

## ODLUKU

### O VISINI DOPRINOSA U KORIST HRVATSKOG CRVENOG KRIŽA

I.

Doprinos u korist Hrvatskog Crvenog križa po članku
16. stavku 1. točke 1. i 2. Zakona o Hrvatskom Crvenom
križu (»Narodne novine«, broj 61/91) u Tjednu Crvenog
križa i Tjednu borbe protiv TBC-a, plaća se:

1. Na svaku prodanu putničku kartu u međumjesnom željezničkom,
autobusnom i brodskom prometu - osim u gradskom prometu:

- na putničku kartu do 50 kuna - 0,40 kuna

- na putničku kartu od 50 kuna do 100 kuna - 0,80 kuna

- na putničku kartu preko 100 kuna - 1,00 kuna

2. Na svaku prodanu putničku kartu u međunarodnom željezničkom,
autobusnom i brodskom prometu 3,00 kune.

3. Za međumjesni i međunarodni zračni promet na
svaku prodanu putničku kartu 3,00 kune.

Na povratne putničke karte doprinos se naplaćuje
samo za jedan smjer (jedna doplatna marka).

4. Na poštanske pošiljke u unutarnjem prometu, osim
novina i časopisa, plaća se doprinos u korist Hrvatskog
Crvenog križa u visini 50% od nominalne vrijednosti prve
stope pisma u unutarnjem poštanskom prometu.

II.

Danom stupanja na snagu ove Odluke prestaje važiti Odluka
o visini doprinosa u korist Hrvatskog Crvenog križa (»Narodne
novine«, broj 28/95).

III.

Ova Odluka stupa na snagu danom objave u »Narodnim novinama«.

Klasa: 411-08/96-01/01
Urbroj: 5030104-96-1
Zagreb, 25. travnja 1996.

Predsjednik
**mr. Zlatko Mateša,** v. r.

Odluka, NN 33/1996-683
## Rješenje o imenovanju povjerenika Vlade Republike Hrvatske u Gradu Zagrebu

### NN 33/1996 (30.4.1996.), Rješenje o imenovanju povjerenika Vlade Republike Hrvatske u Gradu Zagrebu

# **VLADA REPUBLIKE HRVATSKE**

Na temelju članka 82. stavka 1., u svezi s odredbom članka 71. Zakona
o lokalnoj samoupravi i upravi ("Narodne novine", br. 90/92, 94/93 i 117/93),
Vlada Republike Hrvatske je na sjednici održanoj 30. travnja 1996. godine
donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE U GRADU ZAGREBU**

1. Za povjerenika Vlade Republike Hrvatske u Gradu Zagrebu, na mjesto
Gradske skupštine Grada Zagreba, imenuje se Stjepan Brölich.

2. Povjerenik Vlade Republike Hrvatske na mjesto Gradske skupštine Grada
Zagreba imenuje se i za povjerenika Vlade Republike Hrvatske na mjesto
Skupštine Zagrebačke županije.

3. Povjerenik Vlade dužan je početi sa obavljanjem dužnosti sa danom
primitka ovog Rješenja.

4. Povjerenik Vlade obnašat će dužnost do izbora nove Gradske skupštine
Grada Zagreba, odnosno Skupštine Zagrebačke županije.

5. Povjerenik Vlade preuzima sve ovlasti Gradske skupštine Grada Zagreba,
odnosno Skupštine Zagrebačke županije.

6. Povjerenik Vlade odgovara za svoj rad Vladi Republike Hrvatske.

7. Povjerenik Vlade podnosi izvješće o svom radu Vladi Republike Hrvatske.

8. Sredstva za rad povjerenika Vlade osiguravaju se na teret proračunskih
sredstava Grada Zagreba, odnosno proračuna Zagrebačke županije.

9. Ovo Rješenje objavit će se u "Narodnim novinama".

Klasa: 080-02/96-01/80

Urbroj: 5030102-96-1

Zagreb, 30. travnja 1996.

Predsjednik

**mr. Zlatko Mateša,** v. r.

Rješenje, NN 33/1996-684